**Rámcová dohoda**

**č. .....................................**

uzatvorená podľa § 269 ods. 2 Obchodného zákonníka a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 345/2015 Z. z.“)
(ďalej len „rámcová dohoda“)

**Zmluvné strany**

Objednávateľ: Slovenská republika zastúpená Ministerstvom vnútra Slovenskej republiky

Sídlo Pribinova 2, 812 72 Bratislava

IČO 00151866

Identifikačné číslo pre DPH: SK 2020571520

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0018 0023

BIC/SWIFT kód:    SPSRSKBA

Zastúpený: Mgr. Ján Lazar

štátny tajomník MV SR,

na základe plnomocenstva č. p. KM-OPS-2020/002357-088

zo dňa 20. apríla 2020

(ďalej len „Objednávateľ“)

a

Poskytovateľ:

Sídlo:

Bankové spojenie:

č. účtu:

IČO

DIČ

IČ DPH:

Bankové spojenie:

SWIFT :

IBAN:

e-mail:

Tel:

Zastúpený:

Zapísaný v OR SR:

(ďalej len „Poskytovateľ “)

(ďalej len „zmluvné strany“)

**Článok I.
ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. .../2020 zo dňa ....... 2020 pod zn. .......... – MSS na predmet zákazky „**Preprava materiálnej humanitárnej pomoci**“ (ďalej len „verejné obstarávanie“).
	2. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto rámcová dohoda.
	3. Základným účelom tejto rámcovej dohody je v súlade s výsledkom verejného obstarávania zabezpečiť prepravu materiálnej humanitárnej pomoci Slovenskej republiky do zahraničia, v rozsahu a spôsobom definovaným v článku II. tejto rámcovej dohody, ktorú bude zabezpečovať Poskytovateľ Objednávateľovi formou písomných objednávok.

**Článok II.**

**PREDMET RÁMCOVEJ DOHODY**

2.1 Predmetom tejto rámcovej dohody je záväzok Poskytovateľa zabezpečiť pre Objednávateľa prepravu materiálnej humanitárnej pomoci Slovenskej republiky do zahraničia použitím cestnej, železničnej a lodnej – námornej prepravy a s tým súvisiace služby, spracovanie kompletnej dokumentácie pre colné vybavenie prepravy, vrátane špedičného vybavenia (JCD, CMR, karnet TIR a pod.), ak to podmienky prepravy v krajine adresáta zásielky vyžadujú (ďalej len „služby“alebo „preprava“), v súlade s opisom predmetu zákazky (ďalej len „OPZ“), ktorý tvorí Prílohu č. 1 tejto rámcovej dohody a záväzok Objednávateľa zaplatiť Poskytovateľovi za riadne a včas poskytnuté služby cenu tejto rámcovej dohody.

**Článok III.**

**MIESTO A SPôSOB PLNENIA**

* 1. Miesta pristavenia nákladného vozidla na nakládku sú uvedené v Prílohe č. 1 tejto rámcovej dohody.
	2. Na základe potreby Objednávateľa na poskytnutie služieb, Objednávateľ v súlade s § 83 zákona č. 345/2015 Z. z. vyzve písomne Poskytovateľa na poskytnutie služby/služieb formou písomnej objednávky.
	3. V objednávke Objednávateľ v súlade s Prílohou č. 1 tejto rámcovej dohody určí objekty alebo zariadenia, v ktorých sa majú služby poskytovať, vymedzí rozsah a druh služieb a v prípade potreby ďalšie podrobnosti poskytovania služieb. V objednávke sa stanoví aj termín plnenia poskytovaných služieb.
	4. Zmluvné strany sa dohodli, že objednávka bude zodpovedať podmienkam dohodnutým v tejto rámcovej dohode, najmä s ohľadom na jednotkové ceny a práva a povinnosti dohodnuté v tejto rámcovej dohode.
	5. Objednávateľ nepožaduje kompletný servis prepravy z dôvodu, že počas doby platnosti rámcovej dohody Poskytovateľ nezabezpečuje balenia a nakládky techniky a humanitárneho materiálu na území Slovenskej republiky.

**Článok IV.**

**PODMIENKY POSKYTOVANIA SLUŽIEB**

* 1. Poskytovateľ sa zaväzuje poskytovať služby špecifikované v Prílohe č. 1 tejto rámcovej dohody v súlade s jej ustanoveniami, v súlade so všeobecne záväznými právnymi predpismi platnými na území SR, podľa ktorých sa poskytovanie služby spravuje a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR.
	2. Poskytovateľ sa zaväzuje poskytovať služby do miesta určenia, riadne a s potrebnou odbornou starostlivosťou, včas, podľa podmienok dohodnutých v tejto rámcovej dohode, v písomných objednávkach a podľa požiadaviek Objednávateľa, v zodpovedajúcej kvalite a technickej úrovni. Poskytovateľ je povinný písomne potvrdiť prevzatie zásielky určenej na prepravu. Poskytovaná preprava musí zahŕňa aj pristavenie dopravného prostriedku, asistenciu pri nakladaní a vykladaní techniky a humanitárneho materiálu, prepravu, poradenstvo a koordináciu pri objednávaní prepravy, efektívnom určení trasy prepravy, spolupôsobenie pri riešení nezrovnalostí a zmenách.
	3. Poskytovateľ zabezpečí poskytovanie služieb vo vlastnom mene, na vlastné nebezpečenstvo a na svoje náklady. Poskytovateľ zodpovedá za škodu spôsobenú Objednávateľovi neposkytnutím služieb. Poskytovateľ vyhlasuje, že ma uzatvorenú platnú zmluvu o poistení zodpovednosti za škodu spôsobenú iným osobám v súvislosti s poskytovaním služieb minimálne s limitom poistného plnenia 100 000,00 EUR. Toto poistenie trvá po celý čas platnosti rámcovej dohody. V prípade prepravy nákladu vyššej hodnoty ako je poistné plnenie podľa predchádzajúce vety, zaväzuje sa Poskytovateľ takýto náklad pripoistiť.
	4. Poskytovateľ je oprávnený zabezpečiť poskytnutie služieb v zmysle tejto rámcovej dohody aj prostredníctvom tretích osôb (subdodávateľov). Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám.
	5. Poskytovateľ je povinný plniť rámcovú dohodu riadne, dodržiavať všetky všeobecne záväzné právne predpisy platné na území SR, ktoré sa týkajú prepravy a dodržiavať dohodnuté termíny a časy pri pristavení dopravného prostriedku na nakládku na prepravu.
	6. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
	7. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
	8. Poskytovateľ sa zaväzuje písomne upozorniť Objednávateľa na nesprávnosť (vrátane rozporu s všeobecne záväznými právnym predpismi platnými na území SR) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
	9. Poskytovateľ je povinný poskytovať Objednávateľovi dokumenty nevyhnutné na poskytovanie služieb v písomnej podobe, vždy ak je to možné aj v elektronickej podobe, pokiaľ sa v tejto rámcovej dohode nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v Prílohe č. 1 tejto rámcovej dohody. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním služieb definovaných v Prílohe č.1 tejto rámcovej dohody.
	10. Poskytovateľ sa zaväzuje poskytovať služby definované v Prílohe č. 1 tejto rámcovej dohody podľa príslušných objednávok, okrem prípadu keď Poskytovateľ nemôže ovplyvniť plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
	11. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní služieb definovaných v opise predmetu zákazky (ďalej len „dôverné informácie”). Poskytovateľ sa zaväzuje, že použije dôverné informácie výhradne na účely poskytovania služieb definovaných v OPZ v zmysle tejto rámcovej dohody.
	12. Poskytovateľ sa zaväzuje poskytnúť Objednávateľovi všetku potrebnú súčinnosť nevyhnutnú na plnenie tejto rámcovej dohody.
	13. Objednávateľ zabezpečí balenie, nakladanie techniky a humanitárneho materiálu do dopravného prostriedku na území Slovenskej republiky.
	14. Objednávateľ poskytne Poskytovateľovi k dispozícii správne údaje o prepravovanej technike a o humanitárnom materiáli, ako aj o iných skutočnostiach, ako napr. údaje o jej hmotnosti, druhu, počtu kusov, rozmeroch a hmotnosti jednotlivých kusov, o spôsobe balenia a označenia a informácie o nebezpečnom tovare.
	15. Objednávateľ potvrdí Poskytovateľovi požadovanú prepravu v prepravnom doklade a Poskytovateľ potvrdí Objednávateľovi prevzatie techniky a humanitárneho materiálu.
	16. Objednávateľ sa zaväzuje bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie služieb definovaných v opise predmetu zákazky.
	17. Poskytovateľ si vyhradzuje právo spresniť počet prepráv a podmienky prepravy podľa potreby počas platnosti rámcovej dohody.
	18. Poskytovateľ sa zaväzuje vykonať pre Objednávateľa prepravu materiálnej humanitárnej pomoci Slovenskej republiky (techniky a humanitárneho materiálu) do zahraničia a zabezpečiť vypracovanie kompletnej dokumentácie pre colné vybavenie prepravy, vrátane špedičného vybavenia.
	19. V prípade časovej tiesne a nutnosti okamžitého poskytnutia služby do zahraničia je Objednávateľ oprávnený dohodnúť s Poskytovateľom vykonanie služby telefonicky a objednávku doručiť najneskôr do jedného pracovného dňa.
	20. Poskytovateľ sa zaväzuje pristaviť nákladné vozidlo k nakládke v termíne a čase stanovenom na objednávke, alebo v prípade telefonickej objednávky v termíne a čase dohodnutom medzi Objednávateľom a Poskytovateľom.
	21. Poskytovateľ poskytne služby vo vlastnom mene, na vlastné nebezpečenstvo a na svoje náklady. Poskytovateľ zodpovedá za škodu spôsobenú Objednávateľovi nevykonaním prepravy.
	22. Poskytovateľ vypracuje a v písomnej forme predloží verejnému obstarávateľovi návrh trasy prepravy (najrýchlejšia trasa pri zachovaní maximálnej hospodárnosti a efektívnosti prepravy), predpokladaný čas trvania prepravy vrátane plánovanej vykládky prepravovanej techniky a humanitárneho materiálu na mieste doručenia prepravy v zahraničí a komplexnú cenovú ponuku vypracovanú v súlade s touto rámcovou dohodou.

4.22. Každá písomná objednávka vypracovaná a schválená Objednávateľom bude obsahovať:

- číslo objednávky;

- názov miesta, z ktorého sa preprava uskutočňuje a do ktorého sa preprava uskutočňuje;

- čas pristavenia nákladného vozidla (vozidiel) na nakládku techniky a humanitárneho materiálu a odchodu dopravného prostriedku z miesta nakládky;

- termín vykonania prepravy s určením času prepravenia techniky a humanitárneho materiálu,

- určenie príjemcu;

- iné technické a organizačné pokyny dôležité pre zabezpečenie plynulej a kvalifikovanej prepravy techniky a humanitárneho materiálu.

4.23. Poskytovateľ sa zaväzuje, že potvrdí doručenie objednávky odosielateľovi v lehote do 3 hodín od doručenia objednávky, pri osobnom doručení okamžite po prevzatí objednávky, pričom potvrdenie musí obsahovať:

- číslo potvrdenia;

- odkaz na číslo objednávky;

- informáciu o zabezpečených službách.

4.24. Potvrdenie objednávky musí byť Poskytovateľom vykonané písomne prostredníctvom pošty alebo osobne, prípadne elektronicky alebo faxom s následným doručením prostredníctvom pošty alebo osobne.

4.25. V prípade časovej tiesne a nutnosti okamžitého poskytnutia služby do zahraničia je Objednávateľ oprávnený dohodnúť s Poskytovateľom vykonanie služby telefonicky a objednávku doručiť najneskôr do jedného pracovného dňa.

4.26. Poskytovateľ sa zaväzuje pristaviť nákladné vozidlo k nakládke v termíne a čase stanovenom na objednávke, alebo v prípade telefonickej objednávky v termíne a čase dohodnutom medzi Objednávateľom a Poskytovateľom.

4.27. Poskytovateľ sa zaväzuje prepravovať techniku a humanitárny materiál do miesta určenia, riadne a s potrebnou odbornou starostlivosťou, včas, podľa podmienok dohodnutých v rámcovej dohode, v objednávkach a podľa požiadaviek Objednávateľa, v zodpovedajúcej kvalite a technickej úrovni. Poskytovateľ je povinný písomne potvrdiť prevzatie zásielky určenej na prepravu. Poskytovaná preprava zahŕňa aj pristavenie dopravného prostriedku, asistenciu pri nakladaní a vykladaní techniky a humanitárneho materiálu, prepravu, poradenstvo a koordináciu pri objednávaní prepravy, efektívnom určení trasy prepravy, spolupôsobenie pri riešení nezrovnalostí a zmenách.

4.28. Poskytovateľ je povinný plniť rámcovú dohodu spoľahlivo, dodržiavať všetky predpisy, ktoré sa týkajú prepravy a dodržiavať dohodnuté termíny a časy pri pristavení dopravného prostriedku na nakládku.

4.29. Poskytovateľ vykoná predmetnú službu vo vlastnom mene, na vlastné nebezpečenstvo a na svoje náklady. Poskytovateľ zodpovedá za škodu spôsobenú Objednávateľovi nevykonaním prepravy.

4.30. Poskytovateľ je oprávnený zabezpečiť službu aj prostredníctvom tretích osôb. Ak Poskytovateľ poverí službou tretiu osobu, má zodpovednosť, akoby plnil túto službu sám.

4.31. Objednávateľ zabezpečí balenie, nakladanie techniky a humanitárneho materiálu do dopravného prostriedku na území Slovenskej republiky.

4.32. Objednávateľ poskytne Poskytovateľovi správne údaje o službe, ako aj o iných skutočnostiach, ako napr. údaje o jej hmotnosti, druhu, počtu kusov, rozmeroch a hmotnosti jednotlivých kusov, o spôsobe balenia a označenia a informácie o nebezpečnom tovare.

**Článok V.**

**CENA A FAKTURÁCIA**

* 1. Cena za služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. (ďalej len „cena“).
	2. Maximálny finančný limit pre túto rámcovú dohodu na obdobie 48 mesiacov od nadobudnutia účinnosti rámcovej dohody je v súlade s predpokladanou hodnotou zákazky stanovený vo výške 400 000 € bez DPH.
	3. Po dobu trvanie tejto rámcovej dohody je možné cenu meniť len v písomných dodatkoch k uzavretej rámcovej dohode. Zmena ceny bude možná iba v odôvodnených prípadoch pri podstatnej zmene podmienok v dôsledku legislatívnych zmien, ktoré majú dopad na tvorbu ceny (napr. DPH), nárastu materiálových nákladov a v iných riadne odôvodnených prípadoch, a to v súlade s § 18 zákona č. 343/2015 Z. z. Vybraný Poskytovateľ služby bude tiež oprávnený zvýšiť cenu podľa miery ročnej inflácie oznámenej Štatistickým úradom Slovenskej republiky.
	4. Cena musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním služieb a primeraný zisk Poskytovateľa.
	5. Cena musí byť stanovená v mene EURO. K fakturovanej cene bude vždy pripočítaná DPH stanovená v súlade v súlade s všeobecne záväznými právnymi predpismi v čase poskytnutia služieb.
	6. Jednotkové ceny služieb, ktoré môžu byť v súlade s touto rámcovou dohodou poskytnuté sú stanovené v súlade s verejným obstarávaním a ponukou Poskytovateľa a sú uvedené v Prílohe č. 2 tejto rámcovej dohody. Uvedené ceny sú stanovené bez DPH ako maximálne jednotkové ceny.
	7. Celkové množstvo poskytovaných Služieb bude závisieť výlučne od potrieb Objednávateľa počas doby platnosti tejto rámcovej dohody.
	8. Objednávateľ sa zaväzuje zaplatiť za riadne a včas poskytnuté Služby Poskytovateľovi cenu podľa písomnej objednávky, v súlade s touto rámcovou dohodou. Objednávateľ neposkytne Poskytovateľovi žiaden preddavok na zrealizovanie predmetu tejto rámcovej dohody.
	9. Každá faktúra vystavená Poskytovateľom bude obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.
	10. Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi. Ak predložená faktúra nebude vystavená v súlade s touto rámcovou dohodou a písomnou objednávkou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) dní odo dňa jej opätovného doručenia Objednávateľovi.
	11. Všetky faktúry budú uhrádzané výhradne bezhotovostne prevodným príkazom.
	12. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto rámcovej dohode a príslušnej písomnej objednávke. V opačnom prípade je Objednávateľ oprávnený uhradiť faktúru na bankové spojenie na nej uvedené, pričom v takom prípade nezodpovedá Objednávateľ za prípadnú škodu, ktorá môže Poskytovateľovi v dôsledku nesprávne adresovanej úhrady faktúry vzniknúť.

**Článok VI.**

**ZMLUVNÁ POKUTA A ÚROKY Z OMEŠKANIA**

* 1. V prípade omeškania Poskytovateľa s plnením akejkoľvek povinností podľa tejto rámcovej dohody a/alebo písomnej objednávky, je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z celkovej fakturovanej čiastky za poskytnuté služby podľa objednávky, za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody.
	2. V prípade omeškania Objednávateľa s úhradou faktúry, vzniká Poskytovateľovi nárok na úhradu úrokov
	z omeškania v zákonom stanovenej výške za každý aj začatý deň omeškania.
	3. Zmluvná pokuta a úroky z omeškania sú splatné na základe faktúry s lehotou splatnosti tridsať (30) dní od doručenia faktúry povinnej zmluvnej strane.

**Článok VII.**

**ZODPOVEDNOSŤ ZA ŠKODU**

* 1. Ak Poskytovateľ poruší svoje povinnosti vyplývajúce z tejto rámcovej dohody, zaväzuje sa nahradiť škodu spôsobenú Objednávateľovi.
	2. Poskytovateľ zodpovedá za škodu na technike a humanitárnom materiáli, ktorá vznikla po jeho prevzatí, až do jej vydania príjemcovi.
	3. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti
	s poskytovaním služieb definovaných v prílohe č. 1 tejto rámcovej dohody.
	4. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.

**Článok VIII.**

**OSOBITNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou (ďalej len „oznámenie“) musia byť:
		1. v písomnej podobe;
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom tejto rámcovej dohody.
	2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto rámcovej dohody:

Objednávateľ: Ministerstvo vnútra Slovenskej republiky

 Pribinova 2, 812 72 Bratislava – Staré Mesto, Slovenská republika

 k rukám: ....................................

 email: ....................................

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto rámcovej dohody:

 Poskytovateľ: ..............................................................

 k rukám: .................................

 e-mail: ..................................

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
	2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	3. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
	4. Ak ktorékoľvek z ustanovení tejto rámcovej dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto rámcovej dohody, avšak zákonnosť, platnosť a vykonateľnosť zvyšných ustanovení tejto rámcovej dohody zostane nedotknutá.
	5. Zmluvné strany sa dohodli, že pohľadávky vyplývajúce z tejto rámcovej dohody môžu byť postúpené
	na tretie osoby len s predchádzajúcim písomným súhlasom dlžníka.
	6. V Prílohe č. 3 tejto rámcovej dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	7. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto rámcovej dohody, a to bezodkladne.
	8. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 8.9 tejto rámcovej dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	9. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
	10. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto dohody realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.
	11. Poskytovateľ vyhlasuje, že v čase uzatvorenia tejto rámcovej dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Článok IX.**

**SKONČENIE RÁMCOVEJ DOHODY**

* 1. Túto rámcovú dohodu je možné skončiť:
		1. písomnou dohodou zmluvných strán, a to dňom uvedeným v takejto dohode; v dohode o ukončení tejto rámcovej dohody sa súčasne upravia aj nároky zmluvných strán vzniknuté na základe alebo v súvislosti s touto rámcovou dohodou,

9.1.2. písomným odstúpením od tejto rámcovej dohody ktoroukoľvek zo zmluvných strán,

9.1.3. písomnou výpoveďou tejto rámcovej dohody podľa bodu 9.6 tohto článku tejto rámcovej dohody.

* 1. Objednávateľ je oprávnený písomne odstúpiť od tejto rámcovej dohody

v prípade, ak:

* + 1. proti Poskytovateľovi začalo konkurzné konanie alebo reštrukturalizácia,
		2. Poskytovateľ vstúpil do likvidácie,
		3. Poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
		4. Poskytovateľ nie je v čase uzavretia tejto rámcovej dohody zapísaný v registri partnerov verejného podľa zákona č. 315/2016 Z. z. alebo bol Poskytovateľ počas doby platnosti tejto rámcovej dohody vymazaný z registra partnerov verejného sektora.
	1. Poskytovateľ je oprávnený písomne odstúpiť od tejto rámcovej dohody v prípade, ak Objednávateľ poruší túto rámcovú dohodu podstatným spôsobom. Za podstatné porušenie zmluvnej povinnosti sa považuje neuhradenie faktúry Objednávateľom tridsať (30) dní po lehote jej splatnosti.
	2. Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia a je účinné jeho doručením druhej zmluvnej strane.
	3. Zmluvná strana, ktorá odstúpi od tejto rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov zásahu vyššej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä : vojna, mobilizácia, vyhlásenie stavu ohrozenia štátu, povstanie, živelné pohromy, požiare, embargo, karantény.
	4. Túto rámcovú dohodu môže Objednávateľ písomne vypovedať bez udania dôvodu s výpovednou lehotou dva (2) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.

**Článok X.**

**ZÁVEREČNÉ USTANOVENIA**

* 1. Táto rámcová dohoda sa uzatvára na obdobie 48 mesiacov odo dňa nadobudnutia jej účinnosti, resp. do vyčerpania

 maximálneho finančného limitu, podľa bodu 5.2 tejto rámcovej dohody.

10.2 Táto rámcová dohoda môže byť doplnená alebo menená len písomnými, očíslovanými a zmluvnými stranami podpísanými dodatkami k tejto rámcovej dohode.

10.3 Právne vzťahy touto rámcovou dohodou neupravené sa riadia príslušnými ustanoveniami Obchodného zákonníka a zákona č. 343/2015 Z. z. a ostatných všeobecne záväzných právnych predpisov platných na území Slovenskej republiky.

10.4 Zmluvné strany sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.

10.5 Táto rámcová dohoda má nasledujúce prílohy, ktoré sú jej neoddeliteľnou súčasťou:

 - Príloha č. 1 - Opis predmetu zákazky

 - Príloha č. 2 - Štruktúrovaný rozpočet ceny rámcovej dohody.

 - Príloha č. 3 - Zoznam subdodávateľov

 - Príloha č. 4 - Osvedčenie o odbornej spôsobilosti pre vnútroštátnu a medzinárodnú cestnú nákladnú dopravu

 spolu s rozhodnutím na výkon povolania prevádzkovateľa cestnej nákladnej/osobnej dopravy

 - Príloha č. 5 - Výpis z registra dopravcov a odborne spôsobilých osôb v cestnej doprave

 - Príloha č. 6 – Certifikát STN EN ISO 45001

- Príloha č. 7 - Zmluva o poistení zodpovednosti za škody spôsobené zasielateľskou činnosťou a zmluva o poistení majetku a zodpovednosti za škodu

10.6 Táto rámcová dohoda je vyhotovená v piatich (5) vyhotoveniach s platnosťou originálu v slovenskom jazyku. Dve (2) vyhotovenia obdrží Poskytovateľ a tri (3) vyhotovenia obdrží Objednávateľ.

10.7 Táto rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Rámcovú Dohodu zverejní Objednávateľ.

10.8. Zmluvné strany vyhlasujú, že vôľa prejavená v tejto rámcovej dohode je slobodná, vážna, bez omylu v osobe alebo predmete tejto rámcovej dohody a že túto rámcovú dohodu neuzavreli ani v tiesni ani za nápadne nevýhodných podmienok, čo potvrdzujú jej podpisom.

V Bratislave, dňa: V Bratislave, dňa:

Za Objednávateľa: Za Poskytovateľa:

.................................................................. ..................................................................

 Mgr. Ján Lazar

 štátny tajomník MV SR konateľ spoločnosti